Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17497

c) eseti jelleggel igénybe vehető RNAV útvonal szakaszok. 2.1.4 Az ilyen RNAV berendezésre előírt navigációs teljesítmény az útvonal repülés esetében olyan navigációs pontossági szintet jelöl meg, amely alapján a területi navigációs berendezést használó minden légijármű útirány tartási pontossága a repülési idejének legalább 99.5 %-ában ± 11.1 km (6 tmf) vagy jobb. Ez a fajta navigációs teljesítmény várhatóan olyan pontosságnak felel meg, mely alapján a területi navigációs berendezést használó minden légijármű útirány repülési pálya tartási pontossága a repülési idejének legalább 95 %-ában ± 7.4 km (4 tmf). Ez a pontossági teljesítmény szint azonos azzal, amit az a területi navigációs képességgel nem rendelkező légijármű képes tartani, amelyik meglevő VOR vagy VOR/DME berendezésekkel kijelölt olyan útvonalon repül, ahol a VOR berendezések közötti távolság kevesebb mint 93 km (50 tmf). 2007/70/II. szám 2.2 Az RNP 4. alapján kialakított RNAV ATS útvonalak védett légtere 2.2.1 Az RNAV légiforgalmi szolgálati útvonalak esetében biztosítsanak legalább 11.1 km (6 tmf) védett légteret a tervezett repülési pálya mindkét oldalán, amelyen belül a területi navigációs (RNAV) berendezéssel felszerelt légijármű a repülési idejének legalább 99.5 %-ában várhatóan repülni fog. Mielőtt az ebből az elméletből származó értékeket alkalmaznák, vegyenek figyelembe a kérdéses légtérre vonatkozó minden gyakorlati tapasztalatot, valamint a légijárművek általános navigációs teljesítménye fejlődésének lehetőségét is. Ebben az összefüggésben, amennyiben a területi navigációs útvonaltól történő oldalirányú eltéréseket radar-berendezés segítségével ellenőrzik, a szükséges védett légtér a következők szerint lecsökkenthető: Védettség százalékos értéke (%) 99.5 km ± 7.4 ± 7.4 ± 8.3 ± 9.3 ± 10.2 ± 11.1 tmf ± 4.0 ± 4.0 ± 4.5 ± 5.0 ± 5.5 ± 6.0 2.2.2 A radarberendezéssel végrehajtott légtérellenőrzést érintő vizsgálatok azt jelezték, hogy a védett légtér bármely tervezett és lehetséges csökkentése szoros összefüggésben van a forgalom jellemzőivel, a légiforgalmi irányító számára rendelkezésre álló tájékoztatásokkal és az irányítói szektor munkaterhelésével. Végül érdemes azon elgondolkodni, hogy néhány európai Államban elvégzett, a útvonaltartás mértékében kifejezett RNAV pontossági elemzés azt mutatta, hogy a területi navigációra képes járatok RNAV pontossága a repülési idő 99.5 %-ában az útvonal középvonalától számított 5 tmf értéken belül volt (hiv.: EUR Doc 001, RNAV/4). Amennyiben az illetékes légiforgalmi szolgálati hatóság véleménye szerint, például a tiltott, korlátozott vagy veszélyes légterek közelsége, a katonai légijárművek emelkedési és süllyedési repülési útvonalai vagy egyéb okok miatt ennél nagyobb védelem szükséges, további biztonsági védő légtereket alakíthatnak ki. 2.2.3 Amennyiben két útvonalszakasz között a repülési irányszög különbség több mint 25 fok, az A. Melléklet 3.5 — 3.12 pontjainak valamint 7. részének megfelelően további védett légtér biztosítandó. Megjegyzés: Az RNAV berendezésekkel felszerelt légijárművek üzemeltetésére az Államok különböző navigációs pontossági szintet írhatnak elő. A jelen útmutató ezekkel az előírásokkal nem foglalkozik, azonban ezek a védett biztonsági légterekre vonatkozó követelmények bizonyos változtatásait tehetik szükségessé. 2.3 Az RNP4 alapján kialakított párhuzamos RNAV útvonalak közötti távolság Amikor a 2.2 pont alapján kialakított védett légteret alkalmazzák, az útvonal középvonalak úgy helyezkedjenek el, hogy a 99.5 %-os útvonaltartás értéken belül elhelyezkedő légterek egymást ne fedjék. Amikor olyan oldaltávolságot alkalmaznak, amely kevesebb, mint a fenti 99.5 %-os útvonaltartási értéknek megfelelő távolság, a forgalom radar ellenőrzése szükséges.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes